Rossiyalik xonanda Dima Bilan bosh rollardan birini ijro etgan «Qahramon filmi»ning treyleri internetda paydo bo‘ldi. Bu qo‘shiqchi uchun kino olamida ijro etgan ilk roli sanaladi. Bungacha Bilan «Sovuq yurak» multfilmining ovozlashtirish jarayonida ishtirok etgandi. Kratinada ikkita davr voqealari qamrab olingan. Birinchi jahon urushi va bugungi kunlar. Voqealar markazida muhabbatning ikki davrdagi ko‘rinishi tasvirlangan. Hattoki urush ham bu tuyg‘uni yenga olmasligi ochib berilgan. Filmni suratga olish ishlari Parij va Litvada bo‘lib o‘tgan. Film kinoekranlarga 2016 yilning fevralida chiqishi kutilmoqda.